Source: http://podrejenci.si/kronologija/
Timestamp: 2020-04-09 22:11:15+00:00

Document:
Podrejenci | Kronološki pregled
Nekdanje imetnice kvalificiranih obveznosti bank opozorijo Slovenski inštitut za revizijo na zakonsko in ustavno neskladje Pravilnika o izdaji potrdila na podlagi ustreznih kvalifikacij in znanj, potrebnih za strokovno presojo dokumentov v virtualni podatkovni sobi.
Banka Slovenije je vložila zahtevo za oceno ustavnosti Zakona o postopku sodnega in izvensodnega varstva imetnikov kvalificiranih obveznosti bank.
Začetek veljavnosti Zakona o postopku sodnega in izvensodnega varstva imetnikov kvalificiranih obveznosti bank.
Državni zbor je na 13. redni seji predlog Zakona o postopku sodnega in izvensodnega varstva nekdanjih imetnikov kvalificiranih obveznosti bank (ZPSVIKOB) dokončno sprejel.
Državni zbor bo dokončno sprejel ali zavrnil Zakon o postopku sodnega in izvensodnega varstva nekdanjih imetnikov kvalificiranih obveznosti bank (ZPSVIKOB).
Odbor za finance je na 16. redni seji obravnaval Zakon o postopku sodnega in izvensodnega varstva nekdanjih imetnikov kvalificiranih obveznosti bank (ZPSVIKOB). Zakon je po mnenju odbora ustrezen.
Državni svet je na Zakon o postopku sodnega in izvensodnega varstva nekdanjih imetnikov kvalificiranih obveznosti bank (ZPSVIKOB) podal zahtevo o ponovnem odločanju o ZPSVIKOB v Državnem zboru.
Banka Slovenije je napovedala ustavno presojo nad zakonom.
Državni zbor je sprejel Zakon o postopku sodnega in izvensodnega varstva nekdanjih imetnikov kvalificiranih obveznosti bank (ZPSVIKOB).
Vlada RS je sprejela Zakon o postopku sodnega varstva nekdanjih imetnikov kvalificiranih obveznosti bank in ga posredovala v obravnavo Državnemu zboru po rednem postopku.
Rok za oddajo pripomb na predlog Zakona o postopku sodnega varstva nekdanjih imetnikov kvalificiranih obveznosti bank.
Ministrstvo za finance v javno obravnavo predloži predlog Zakona o postopku sodnega varstva nekdanjih imetnikov kvalificiranih obveznosti bank.
Državni zbor RS opravi prvo obravnavo Zakona o postopku sodnega varstva imetnikov kvalificiranih obveznosti bank.
Vlada RS v Državni zbor RS vloži predlog Zakona o postopku sodnega varstva imetnikov kvalificiranih obveznosti bank.
Kljub odločbi Ustavnega sodišča Republike Slovenije, da mora biti neustavnost Zakona o bančništvu odpravljena do 15. 5. 2017, predlog zakona še ni pripravljen.
Zaključena je javna razprava o predlogu Zakona o postopku sodnega varstva imetnikov kvalificiranih obveznosti bank, ki ga je pripravilo Ministrstvo za finance.
Ministrstvo za finance v javno razpravo pošlje predlog Zakona o postopku sodnega varstva imetnikov kvalificiranih obveznosti bank - Zakon o postopku sodnega varstva imetnikov kvalificiranih obveznosti bank.
Ustavno sodišče presodi, da je bila novela Zakona o bančništvu, na podlagi katere so bili leta 2013 razlaščeni imetniki delnic, hibridnih instrumentov in imetniki podrejenih obveznic v slovenskih bankah, deloma protiustavna. Razlog za ugotovljeno protiustavnost je podan s tem, da razlaščeni delničarji in imetniki podrejenih obveznic niso imeli na voljo učinkovitega sodnega varstva. Glede ostalih določil ZBan-1, ki predstavljajo pravno podlago za izbris, ustavno sodišče presodi, da so le-ta skladna z ustavo. Ustavno sodišče zakonodajalcu naloži, da ugotovljeno neustavnost odpravi v roku šestih mesecev od objave ustavne odločbe, to je najkasneje do 15. 5. 2017.
Sodišče EU izda sodbo, s katero odgovori na vprašanja ustavnega sodišča. Sodišče EU tako v večji meri pritrdi sklepnim predlogom generalnega pravobranilca in tudi samo poudari, da mora o ustavnosti spornih določil ZBan-1 odločiti ustavno sodišče.
Generalni pravobranilec Sodišča Evropske unije poda svoje sklepne predloge, v katerih med drugim zavzema stališče, da bruseljske smernice o državni pomoči držav članic ne zavezujejo, mora pa Ustavno sodišče Republike Slovenije samo presoditi, če so ukrepi sorazmerni in skladni z ustavo.
Banka Slovenije izda odločbo o izrednih ukrepih, na podlagi katere izvede izbris delnic, hibridnih instrumentov in podrejenih obveznic, še Banki Celje. Hkrati pride do državne dokapitalizacije te banke.
Ustavno sodišče prekine postopek za oceno ustavnosti in v postopku prehodnega odločanja Sodišču Evropske Unije zastavi sedem vprašanj. Ustavno sodišče med drugim Sodišče Evropske unije sprašuje, ali ima Sporočilo o bančništvu (ki se nanaša na možnost podelitve državne pomoči bankam v težavah) zavezujoč učinek za države članice.
Banka Slovenije petim slovenskim bankam (NLB, NKBM, Abanki Vipa, Probanki in Factor banki) izda odločbe o izrednih ukrepih, na podlagi katerih izvede izbris delnic, hibridnih instrumentov in podrejenih obveznic. Hkrati je izvedena dokapitalizacija teh petih bank s strani države.
Na ustavno sodišče so vložene pobude in zahteve za presojo ustavnosti novele zakona.
Veljati začne novela Zakona o bančništvu (ZBan-1L), ki v slovenski pravni red vpelje pravne podlage za izbris delnic in podrejenih obveznic.

References: sodišče 
 sodišče 
 sodišče 

Sodišče 
 Sodišče 
 sodišče 
 sodišče 
 sodišče 
 Sodišče 
 sodišče